NaiveNeuron/SloPal huggingface dataset:
Blaha, Ľuboš, poslanec NR SR (2018-05-15):
Ja som veľmi rád, že kolegovia Dostál a Klus našli konečne spoločnú reč, reč s neonacistami. To je naozaj výborné. Po pánovi Sulíkovi, ktorý chodil na kávičku s Kotlebom, tu máme ďalších predstaviteľov liberálov, ktorí majú najnovšie v láske kolegov z fašistickej strany. Gratulujem. Ja by som sa vyhol týmto nálepkám. Naozaj nemá zmysel tento krčmový spôsob diskusie viesť, ja nie som boľševik. To je, samozrejme, niečo, čo je úplne samozrejmé, ale som antifašista, a preto nebudem komunikovať s neonacistami, ale poviem, že vyslanie vojakov k ruským hraniciam, pochopiteľne, nepodporím. To je moje osobné presvedčenie a nemôžem za takéto niečo hlasovať. A keď kritizujem Izrael, nekritizujem židovský národ ani židovské etnikum, ktoré si mimoriadne vážim, napokon môj najobľúbenejší filozof Karol Marx bol židovského pôvodu. (Povedané so smiechom.) Židia sú fascinujúci národ, fascinujúce etnikum, ale nebudem nijakým spôsobom na základe tohto obhajovať veci, ktoré pácha Izrael. Pokiaľ pácha zlé veci, tak to pomenujem. A včera zabili 55 ľudí. Nebláznime, ľudia, toto neni otázka židovstva, to je otázka štátu Izrael, ktorý robí chyby. Ďalšia vec. Ruská federácia alebo Rusi, ruský národ prišiel o 14 mil. ľudí v druhej svetovej vojne. Sovieti prišli o 27 mil. ľudí v druhej svetovej vojne. Žiaden národ, žiaden štát nevytrpel toľko, čo Sovietsky zväz a Ruská federácia dnešná ako nástupnícky štát. Nebláznite! Porovnávať toto s akoukoľvek inou armádou je, samozrejme, lacné kopanie do Ruska. Rusko si zaslúži náš rešpekt, lebo oni boli v prvom rade v tej prvej línii v boji proti fašizmu. Takže tento druh argumentácie absolútne odmietam. A opäť kolegovia z opozície presvedčili nás o tom, že veria tej etike gangu, etike kmeňa. To znamená, náš spojenec, nech urobíš akékoľvek zverstvo, budeme stáť za ním. Nie, naša vláda stojí na etike princípu a jediné, čo vy dokážete, je urážať. Ďakujem.
V. Veteška, podpredseda NR SR: (2006-09-05):
Panie poslankyne, páni poslanci, spravidla v takýchto chvíľach sme si po tajnom hlasovaní dávali päť minút prestávku, aby sme mohli pokračovať v rokovaní Národnej rady. Z hľadiska racionálneho postupu vás poprosím, aby ste zaujali miesta na svojich vyhradených miestach, aby ste sa posadili, aby sme mohli pokračovať v rokovaní a výsledky hlasovania nám overovatelia oznámia po tom, ako budú sčítané všetky hlasy. (Pauza pre nedostatočný počet poslancov v rokovacej sále.) Ešte raz poprosím, páni poslanci, zaujmite svoje miesta, aby sme mali dôstojný priestor na rokovanie. Budeme pokračovať v rokovaní o návrhu zákona pánov poslancov Palka a Minárika. Prerušili sme rokovanie v rozprave. Do rozpravy sú ešte prihlásení pán poslanec Jarjabek a pani poslankyňa Tóthová. Ako prvý vystúpi pán poslanec Jarjabek. Nech sa páči, pán poslanec. (Pokračovanie rokovania o návrhu poslancov Národnej rady Slovenskej republiky Vladimíra Palka a Pavla Minárika na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 53.)
Pellegrini, Peter, predseda NR SR (2024-02-08):
Prezentujme sa a hlasujme o bode 65 druhého pozmeňujúceho návrhu pána poslanca Galka. (Hlasovanie.) Prítomných 134 poslancov, za 18, proti 77, zdržalo sa 39. Tento bod sme neschválili.
P. Hrušovský, predseda NR SR: (2005-10-27):
(Hlasovanie.) 87 prítomných, 24 za, 54 proti, 7 sa zdržalo, 2 nehlasovali. Návrh sme neschválili. Teraz pristúpime k hlasovaniu o uznesení ústavnoprávneho výboru, ktoré predniesol pán spoločný spravodajca. Páni poslanci, prezentujme sa. Hlasujeme. (Ruch v sále.) Pán poslanec Minárik! (Ruch v sále.) Páni poslanci, zopakujem ešte raz hlasovanie. V prípade, ak nie, preruším rokovanie schôdze Národnej rady dozajtra do 9.00 hodiny. Prosím, prezentujme sa a hlasujme. Panie poslankyne, páni poslanci, prerušujem rokovanie. Budeme pokračovať zajtra ráno o 9.00 hodine. (Prerušenie rokovania o 17.56 hodine.)
Zmajkovičová, Renáta, podpredsedníčka NR SR (2014-03-26):
S faktickými poznámkami, prepáčte, pán poslanec, Mičovský, Kuffa. Uzatváram možnosť prihlásiť sa. Pán poslanec Mičovský.
Hrnčiar, Andrej, podpredseda NR SR (2019-09-18):
Pani poslankyňa Zemanová.
Kollár, Boris, predseda NR SR (2022-02-15):
Vážené panie poslankyne, vážení páni poslanci, pokračujeme v prerušenom rokovaní. Chcem vás informovať, že minister financií požiadal o prerokovanie vládneho návrhu ústavného zákona pod tlačou 265 na schôdzi Národnej rady so začiatkom 14. júna 2022, preto v mene troch poslaneckých klubov za OĽANO, SME RODINA a SaS podávam návrh na vypustenie tlače 265 z programu 55. schôdze s tým, že uvedený návrh bude zaradený do návrhu programu schôdze Národnej rady začiatkom od 14. júna 2022. Je všeobecný súhlas? (Nesúhlasná reakcie z pléna.) Dobre. Dávam o tomto hlasovať. Prosím, prezentujme sa a hlasujme. (Hlasovanie.) Prítomných 125 poslancov, za 78, proti 46, zdržal sa, teda nezdržal sa nikto a nehlasoval 1. Uvedený návrh sme schválili a tento bod presúvame na 14. júna 2022. Teraz tu máme ešte dva procedurálne návrhy. S prvým vystúpi pani poslankyňa Zemanová a potom pán poslanec Šipoš. Nech sa páči, pani poslankyňa, máte slovo.
Grendel, Gábor, podpredseda NR SR (2022-11-29):
Ďakujem, pán minister. Dávam teraz slovo spoločnému spravodajcovi z výboru pre hospodárske záležitosti pánovi poslancovi Ľubošovi Krajčírovi, aby informoval Národnú radu o výsledku rokovania výborov o tomto návrhu. Prerušujem schôdzu na dve minúty. (Krátka prestávka.)
Simon, Zsolt, poslanec NR SR (2012-12-18):
Ďakujem. Vážený pán predseda, dajte hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s prijatím dodatkov k prílohám A, B a C k Štokholmskému dohovoru so zrušením vyhlásením podľa čl. 25 ods. 4 Štokholmského dohovoru, tlač 278.
Laurenčík, Milan, podpredseda NR SR (2021-06-22):
Ďakujem veľmi pekne, prosím, zaujmite miesto pre spravodajcu, ja teraz otváram rozpravu. Do rozpravy som dostal písomnú prihlášku. Prihlásili sa páni poslanci Milan Mazurek a pani poslankyňa Janka Bittó Cigániková. Samozrejme, predtým má prednosť v rozprave pani spravodajkyňa, nech sa páči.
Jurinová, Erika, podpredsedníčka NR SR (2014-11-08):
Na vaše vystúpenie sú štyri faktické poznámky, päť faktických poznámok. Uzatváram možnosť prihlásiť sa. Nech sa páči, pán poslanec Kaník.
P. Hrušovský, predseda NR SR: (2004-12-09):
(Hlasovanie.) 141 prítomných, 141 za návrh. Návrh sme schválili. Prosím o pokoj v rokovacej sále, pán poslanec. Nech sa páči, pán spoločný spravodajca.
Kamenický, Ladislav, poslanec NR SR (2013-05-15):
Ďakujem. Vážená pani predsedajúca, vážený pán minister, dovoľte, aby som ako určený spravodajca predniesol spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s uzavretím Zmluvy medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov, tlač 337. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady o návrhu na vyslovenie súhlasu Národnej rady s uvedenou zmluvou. 1. Predseda Národnej rady rozhodnutím č. 411 z 26. februára 2013 pridelil návrh na vyslovenie súhlasu Národnej rady s uznesením, s uzavretím Zmluvy medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov týmto výborom: výboru pre financie a rozpočet a ústavnoprávnemu výboru. Uvedené výbory prerokovali predmetný návrh v stanovenom termíne. Gestorský výbor nedostal do začatia rokovania stanoviská poslancov Národnej rady. K predmetnej zmluve zaujali výbory Národnej rady Slovenskej republiky toto stanovisko: Odporúčanie pre Národnú radu s návrhom vysloviť súhlas (výbor pre financie a rozpočet uznesenie č. 158 z 9. mája 2013, ústavnoprávny výbor uznesenie č. 207 zo 7. mája 2013). Z uznesení výborov uvedených pod bodom III tejto správy nevyplynuli iné návrhy. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu odporúča Národnej rade podľa čl. 86 písm. d) Ústavy Slovenskej republiky so Zmluvou medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov (tlač 337) vysloviť súhlas a aby rozhodla, že Zmluva medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa výborov Národnej rady bola schválená uznesením gestorského výboru č. 164 z 13. mája 2013. Návrh na uznesenie Národnej rady je prílohou tejto správy. Ďakujem, pani predsedajúca, skončil som, otvorte, prosím, rozpravu.
B. Bugár, podpredseda NR SR: (2002-06-20):
Teraz dávam slovo určenému spoločnému spravodajcovi z výboru pre kultúru a médiá pánu poslancovi Jozefovi Kužmovi a prosím ho, aby informoval Národnú radu o výsledku prerokovania vládneho návrhu vo výboroch.
Dostál, Ondrej, poslanec NR SR (2020-04-29):
Pán generálny riaditeľ Sociálnej poisťovne a poslanec Národnej rady Vážny, nebol prečítaný ten pozmeňovák, ale tak povedzme. Neviem, ako je to z hľadiska rokovacieho poriadku takto narýchlo. Hovorili ste o merateľných sľuboch a spomínali ste sľub dvojnásobných platov. No nemusíte ísť až tak ďaleko do histórie. Však môžte si spomenúť na sľub, že diaľnica z Bratislavy do Košíc bude dostavaná do konca roka 2010. Bolo to za prvej Ficovej vlády. Nie síce v programovom vyhlásení, ale bol to tiež jasný, merateľný sľub. Vy ste ako minister dopravy urobili všetko, čo sa dalo. Dokonca ste parlamentu navrhli a parlamentom presadili protiústavný zákon, ktorý umožňoval stavať diaľnice na cudzích, ešte nevyvlastnených pozemkoch. No a nesplnili ste ho. Tak tak je to s tými merateľnými sľubmi. No ale to, čo ma fascinuje na vašom pozmeňujúcom alebo teda doplňujúcom návrhu, je, že vy žiadate vládu, ja ho prečítam, „doplniť a predložiť na rokovanie Národnej rady do 30. septembra 2020 programové vyhlásenie vlády Slovenskej republiky na obdobie rokov 2020 – 2024 s časovým a vecným harmonogramom konkrétnych cieľov, ktoré budú v uvedenom volebnom období zrealizované vrátane ich finančného zabezpečenia“. Vy ste boli ministrom prvej Ficovej vlády, podpredsedom druhej Ficovej vlády, koaličným poslancom za tretej Ficovej vlády, koaličným poslancom za Pellegriniho vlády, boli ste štyrikrát pri schvaľovaní programového vyhlásenia vlády v situácii, že ste mali za sebou parlamentnú väčšinu, a nikdy, nikdy ste žiadny časový a vecný harmonogram a vyčíslenie finančného zabezpečenia nepredkladali. Tak prečo to navrhujete teraz, keď ste v opozícii?
Mičovský, Ján, poslanec NR SR (2022-11-30):
Ďakujem za slovo. Ja už som v tejto sieni kedysi povedal s takou istou snahou o taký letmý humor, že som taký letmý luterán, a spomínam to len kvôli tomu, že ma zaujala tá časť vystúpenia pána ministra, kde sa odvolával na Bibliu a že už Biblia rieši spravodlivé mzdy. Ale pokiaľ ja viem, ja si pamätám nejaké podobenstvo, kde práve bolo ale niečo, čo ako keby navodzovalo opak, že boli, tuším, nejakí traja robotníci, každý prišiel na nejakú vinicu v inom čase a všetci dostali rovnaký denár. Tak teraz neviem, ktorú časť, nepamätám si to dobre, možno to neviem presne, ale mám pocit, že práve toto bolo predmetom nejakého podobenstva a ak sa aj mýlim, tak sa ospravedlňujem. Poviem inú spomienku, a to je tú, že voľakedy v roku 1991, to znamená, je tomu 31 rokov, som bol strašne kritizovaný na lesníckej obci, že som svojim ľuďom na lesnom závode v Humennom dal maximálne funkčné a preferenčné príspevky všetkým narovnako na maximum, že to proste som urobil veľmi zle. Ale o niekoľko mesiacov som bol kritizovaný za to, že najväčšie zrážky za neplnenie pracovných povinností, za porušovanie disciplíny sú na našom závode. Tým chcem len navodiť akúsi atmosféru, že máme tu predsa nástroj, že ak sme aj zvýšili rovnostársky tie mzdy, a môžme sa baviť o tom, že možno, veď sme tu všetci tak trocha pacienti, že aj chvalabohu. Ale je tu aj ďalší nástroj, ktorý nám umožní povedať: no a vedúci pracovníci, riaditelia nemocníc nemôžu siahnuť na tieto vysoké platy v prípade, tak ako pán minister hovoril, že tu máme korupciu alebo že tu máme nejakú nízku výkonnosť? Táto možnosť tu je a ja navrhujem teda na základe týchto dvoch takých podobenstiev, jedno to biblické, smiali ste sa, že nebolo presné, ja si to musím pozrieť, ja mám dojem, že také niečo tam bude o tej vinici, o tých troch denároch, neviem, neviem, vy ste tu mnohí konzervatívni a poznáte to lepšie, my luteráni možno nie, ale to druhé by som dával do pozornosti. Je možné dávať vysoké platy, rovnostárske... (Prerušenie vystúpenia časomerom.)
Pellegrini, Peter, predseda NR SR (2015-03-18):
Ďakujem. Musíte dať procedurálny návrh buď vrátiť na dopracovanie, alebo nepokračovať v rokovaní o tomto.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o treťom pozmeňujúcom návrhu pani poslankyne Záborskej. Upozorňujem, že v rozprave bol podaný aj lepší pozmeňujúci návrh. (Reakcie z pléna a smiech v sále.)
Hraško, Igor, poslanec NR SR (2013-10-25):
Ďakujem pekne, pani predsedajúca. Pán poslanec Hlina to má spočítané veľmi dobre, pretože nešiel by tuná len tak s bubnom na zajace. On si vždycky overí fakty, aj čísla, ktoré potom prezentuje vo svojich rozpravách. Ja som tiež podpísal tento pozmeňovací návrh, pretože v poslednom čase naozaj sledujeme, ako už dlhé roky naozaj je to tak skvele nastavené, ako to niektorí páni poslanci povedali a pritom mali možnosť to už zmeniť. Ale keďže to im vyhovovalo, takže až teraz bubnujú, že teraz im to zrazu nevyhovuje. Máme v dozorných radách, aj v správnych radách nastrkaných politických nominantov, ktorí sú slušne zaplatení aj za to, čo mnohokrát neurobia. Samozrejme sú organizácie, aj orgány, prípadne podniky so štátnou účasťou, kde sú možno nastavaní ľudia, ktorí si zaslúžia, pretože naozaj aj niečo robia. Žiaľ, vo väčšine prípadov to tak nie je a preto toto nie je dobrý stav. Ja sa touto otázkou zaoberám už dlhší čas a preto pripravujem komplexnú zmenu odmeňovania takýchto ľudí. Takže pripravujem novelu zákona, ktorá sa týmto bude zaoberať, čiže odmeňovaním pracovníkov, lebo teda ľudí v správnych a dozorných radách, v podnikoch s účasťou štátu. Toto je len taký malý krôčik, tento ÚPN, pretože vyskakoval do popredia, až do očí bijúco. Takže súhlasím s Lojzom Hlinom a jeho pozmeňovacím návrhom a uvidíme teda, že či ho podporí aj vládna väčšina.
Bugár, Béla, podpredseda NR SR (2019-11-28):
Na vystúpenie pani poslankyne s faktickými poznámkami šiesti. Pani poslankyňa Smolíková, nech sa páči.
Madej, Róbert, poslanec NR SR (2015-05-06):
Ďakujem veľmi pekne. Súhlasím s pánom poslancom Kvasničkom. Pokiaľ ide o dámy; kolegyne, ja by som chcel ešte raz zopakovať to, čo som sa snažil vysvetliť pri svojom vystúpení. Dámy a páni, nikto rodiča nenúti alebo nezakazuje sa mu presťahovať, nikto. Nikto rodičovi nezakazuje sa presťahovať, zákon o rodine a navrhovaná novela hovorí o maloletom dieťati. Akonáhle chcete vy presťahovať maloleté dieťa, teda sami seba s ním, to je už trošku niečo iné asi, dámy a páni, pretože to je trošku iné. Vo vzťahu k dieťaťu sú dvaja rodičia, ktorí sa rozhodli, kde bude dieťa bývať, vy si choďte, kam chcete, ale ak ste rodič, musíte zohľadňovať fakt a skutočnosť, že ste založili nejaký pobyt dieťaťa, ktorý ste povinný rešpektovať, na základe dohody s druhým rodičom to môžete zmeniť, resp. na základe rozhodnutia súdu. A tu sa, naopak, dáva výnimka, že jednostranne sa môže jeden z rodičov bez súhlasu druhého presťahovať do vedľajšieho okresu a tam sa už nevyžaduje výnimka súdu. To znamená, toto si treba, dámy a páni, uvedomiť, že zodpovednosť vo vzťahu rodiča k dieťaťu nie je o tom, že vy sa nemôžete presťahovať, ale akonáhle ste rodič, ste povinný zohľadňovať záujem práva dieťaťa a záujmy aj druhého rodiča, s ktorým ste sa dohodli, kde to dieťa bude bývať. Prioritne sa máte dohodnúť, inak na súd.
Blanár, Juraj, podpredseda NR SR (2022-10-19):
Pán spravodajca si určite toto poznačí, aby to bolo skoordinované pri hlasovaní. Vyhlasujem rozpravu za uzavretú. Pýtam sa pána navrhovateľa, či má záujem o záverečné slovo. Nech sa páči, pán minister, môžete sa ujať svojho slovo.
Glváč, Martin, podpredseda NR SR (2018-06-20):
Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 33. schôdze Národnej rady Slovenskej republiky podľa odsúhlasenej zmeny programu prvým čítaním o návrhu poslancov Národnej rady Slovenskej republiky Martina Klusa a Milana Laurenčíka na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona je pod tlačou 931, návrh na jeho pridelenie na prerokovanie výborom je v rozhodnutiach č. 972 a 1090. Dávam slovo poslancovi Martinovi Klusovi, aby návrh zákona odôvodnil. Nech sa páči.
Danko, Andrej, podpredseda NR SR (2024-02-07):
Poslankyňa Kosová a o vystúpenie požiadal pán minister. Keby ešte mohla pani Kosová faktickú (reakcia z pléna), dobre. Pani Kosová s reakciou na faktické.
Bugár, Béla, podpredseda NR SR (2018-02-06):
Nech sa páči, prezentujme sa a hlasujme o návrhu postúpiť návrh zákona do tretieho čítania ihneď. (Hlasovanie.) Prítomných 139, za 105, proti 4, zdržalo sa 29, 1 nehlasoval. Konštatujem, že sme návrh postúpili do tretieho čítania , preto otváram rozpravu. Konštatujem, že do rozpravy v rámci tohto čítania sa nikto nehlási. Vyhlasujem ju za skončenú. Pán poslanec, spravodajca, máte slovo.
Jurinová, Erika, podpredsedníčka NR SR (2015-03-12):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Nie je tomu tak. Vyhlasujem teda všeobecnú rozpravu za skončenú. Pán minister, chcete záverečné slovo? Nie je k čomu veľmi. Pán spravodajca rovnako nie. Prerušujem rokovanie o tomto bode programu. Tým sme vlastne vyčerpali... (Reakcia z pléna.) Takže tým sme vyčerpali všetky body z programu pána ministra životného prostredia a budeme pokračovať, budeme pokračovať prvým čítaní o vládnom návrhu zákona o registri adries a o zmene a doplnení niektorých zákonov. Vládny návrh zákona má parlamentnú tlač 1408. Návrh na jeho pridelenie na prerokovanie výborom je v rozhodnutí č. 1438. Opäť poprosím, teda nie opäť, ja sa ospravedlňujem, preskočila som jeden návrh zákona, takže vrátim sa späť, prvé čítanie zostáva, ale o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1407. Návrh na jeho pridelenie na prerokovanie výborom je v rozhodnutí č. 1437. Dávam slovo pánovi podpredsedovi vlády a ministrovi financií Petrovi Kažimírovi, ktorý dnes zastúpi pána podpredsedu vlády a ministra vnútra Roberta Kaliňáka, aby návrh zákona uviedol.
B. Bugár, podpredseda NR SR: (2002-11-06):
Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení neskorších predpisov. Vládny návrh zákona ste dostali ako tlač 52 a pridelenie výborov máte v tlači č. 26. Pán podpredseda vlády, nech sa páči, máte slovo.
Blaha, Ľuboš, podpredseda NR SR (2024-05-10):
Pani poslankyňa Viera Kalmárová.
Dostál, Ondrej, poslanec NR SR (2021-04-01):
Pán poslanec Viskupič, áno, núdzový stav by nemal byť niečo trvalé, malo by to byť niečo, niečo krátkodobé. Pôvodne bol núdzový stav zadefinovaný tak, že sa vyhlasuje len na 90 dní, ale bol to zákon, ktorý bol písaný v časoch, keď sme si asi ani nevedeli predstaviť, že nás postihne niečo také, na čo 90 dní nebude stačiť. No a postihlo nás. Ako áno, mohli sme byť lepšie pripravení, mohli sme sa v priebehu toho roka pripraviť, ale tie dôvody, pre ktoré bol vyhlasovaný núdzový stav, tu nesporne trvali dlhšie ako 90 dní, preto bolo potrebné príslušný ústavný zákon upraviť. Áno, môžeme sa baviť a mali by sme sa baviť o tom, akým spôsobom upraviť legislatívu, aby nebolo potrebné predlžovať núdzový stav, aby bolo možné tie opatrenia, ktoré sa dnes robia v núdzovom stave a nie je nevyhnutné, aby boli naviazané na núdzový stav, zmenili a presunuli do nejakých iných zákonov alebo do nejakého iného režimu, to je úplne legitímna debata. Len problém je, že v tejto chvíli ešte nemáme na to tú legislatívu pripravenú. A hovoril si o tom, že je dôležité, aby ľudia videli svetlo na konci tunela, ale svetlo na konci tunela, ak teda to nemá byť rútiaca sa lokomotíva, je nejaký plán, nejaká perspektíva, že sa opatrenia budú uvoľňovať, v akom režime, v akom čase, niečo nám hovorí COVID automat, niečo by sa mohlo urýchliť, ale vypnúť teraz núdzový stav bez toho, aby sme mali k dispozícii to náhradné riešenie v tom tuneli, naozaj bude pripomínať skôr tú lokomotívu ako koniec toho tunela.
Blcháč, Ján, poslanec NR SR (2023-05-09):
Pán predseda, dajte hlasovať o tom, že Národná rada... (Ruch v sále. Prerušenie vystúpenia predsedajúcim.)
Mičovský, Ján, poslanec NR SR (2015-10-21):
Ďakujem za slovo, pán podpredseda. Ďakujem aj tebe, pán kolega, pán profesor Huba, hovoríš so znalosťou vecí ako človek, ktorý rezort školstva pozná nielen ako politik, ale ako celoživotný pedagóg. A ja si myslím, že práve z toho titulu by pán minister Draxler mal uveriť, že to, čo hovoríme, nie je politická predvolebná alebo osobná prezentácia, ale že to je snaha pomôcť tejto krajine, školstvu, žiakom, študentom. Pán minister Draxler, veď vy predsi musíte vedieť, že to, čo sa deje, nie je v poriadku. Vy predsi nemôžete si povedať, že dnešný deň skončí, vy ho strasiete zo seba a všetko je tak, ako keby sa nič nedialo. Veď to je vec, ktorá vás musí osobne zraňovať, a ja chcem veriť, že práve najmladší člen vlády by mal mať schopnosť pri takomto ťažkom diskurze, aký tu prebieha, možno prísť a povedať, že, áno, dačo tí opoziční poslanci majú pravdu. Už len táto veta by bola hodná možno toho, aby sa zapísala do histórie budovy, v ktorej šéfujete. Lebo nemôžte sa tváriť, že všetci tu hovoríme len čosi – čo nás k tomu vedie nejaká zlomyseľnosť, neprajnosť?! Veď my prajeme tejto krajine a my vieme, že žiaci sú jej budúcnosťou. Prosím vás pekne, pozrite sa na to, vo vašom veku by som to naozaj očakával, trocha odvahy. Ďakujem.
Jurinová, Erika, podpredsedníčka NR SR (2014-03-21):
Nikto nechce reagovať faktickou poznámkou. Teda poprosíme ďalších rečníkov. Pán Hlina tu nie je, Frešo, Blanár, Kaník, Škripek, Viskupič, títo už, myslím, že už raz stratili poradie. To znamená, že už sa nemôžu do rozpravy zapojiť. Takže nech sa páči, pán poslanec Vašečka.
Cigániková, Jana, poslankyňa NR SR (2018-03-23):
Ďakujem pekne. Boris, ja sa aj priznám, že najprv som stlačila tlačítko, že chcem reagovať, potom nie a potom zase áno a preto tiež, lebo takisto som chcela reagovať na tú časť, ktorú si hovoril o protestoch. A to váhanie spočíva v tom, že na jednej strane ja som naozaj úprimne veľmi vďačná tým ľuďom, ktorí túto možnosť dali a zorganizovali to, a, a mali sme teda všetci možnosť povedať svoj názor. Podarilo sa, obrovská vec, viacerí sme sa zišli na tých, no viacerí, obrovské množstvo ľudí sa zišlo na tom námestí, v kľude a bez konfliktov sme dokázali vytvoriť tlak, ktorý jediný hýbe s, prepáčte, s týmito vagabundami vo vláde. Nič iné nimi nepohne. Nič iné. A teraz sa tu diali veci, diali sa zázraky, hýbali sa. Naozaj sme sa zbavili – zbavili –, no ak aspoň tak naoko zbavili ľudí, ktorí, ktorých sa roky nepodarilo jednoducho vykoreniť z toho, z tých svojich pozícií. A teraz, dneska, videli ste prezenčku k tomuto rokovaniu? Toto je, máme vysloviť dôveru tejto vláde a viete koľkí, koľkí poslanci sú prihlásení za koalíciu? Nula. Ani jeden jediný. Je tam 39 prihlásených poslancov, všetci za koalíciu, á, za opozíciu, pardon. Takto koalícia stojí o hlasy občanov, lebo my sme tu tí, ktorí zastupujeme občanov. Aj keď možno nie ich voličov, samozrejme, zastupujeme svojich, ale zastupujeme občanov. Oni nemajú už záujem o nejakú diskusiu. Oni si to tu vytrpia, my si to odrozprávame o všetkých tých kauzách, takisto ako Jano Kuciak o tom písal, prečítali si, nič s nimi nepohlo, ani len ochranu mu nedali, keď o ňu žiadal. Takisto si to teraz vypočujú, odhlasujú si svoje. Tie protesty mohli obrovsky pomôcť, lebo jediné vytvárali tlaky. Ja sa bojím, že bude ťažké také niečo vytvoriť. A ja teda na rozdiel od teba vyzývam ľudí, aby dnes prišli na protest o pol piatej na Šafko a potom ide sa na SNP. Díky.
B. Bugár, podpredseda NR SR: (2003-02-27):
(Hlasovanie.) Prítomných je 116 poslancov, za 110, proti 4, zdržali sa 2. Konštatujem, že Národná rada Slovenskej republiky zvolila členov Dozornej rady Všeobecnej zdravotnej poisťovne za zástupcov poistencov Vasilija Demidova a Alojza Marsinu.
Číž, Miroslav, podpredseda NR SR (2015-12-03):
Ďakujem. Kolegyne, ja by som predsa len pripomenul, že rokujeme o návrhu skupiny poslancov na vydanie zákona, ktorým sa mení a dopĺňa zákon č. 350 o rokovacom poriadku, v rámci ktorého chcete, aby sme hodnotili programové vyhlásenie, ale práve tento zákon je, že zatiaľ v rozprave o takomto návrhu zákona hodnotiť programové vyhlásenie vlády a hovoriť principiálne o veciach, ktoré sú predmetom návrhu, nesúvisia, nemusí byť korektné. Ale je to na vás, lebo predpokladám, že každý z vás chce dodržiavať rokovací poriadok a že ho pozná. Ďakujem vám pekne, že ste vypočuli moju poznámku. Teraz sa ešte prihlásil do rozpravy ako navrhovateľ pán poslanec Poliačik, tak má slovo.
Jurinová, Erika, podpredsedníčka NR SR (2012-11-28):
Pán poslanec Hlina.
Žiga, Peter, podpredseda NR SR (2023-12-14):
Pán poslanec Pročko.
P. Hrušovský, podpredseda NR SR: (2002-04-04):
(Hlasovanie.) 106 prítomných, 73 za, 31 sa zdržalo, 2 nehlasovali. Návrh sme schválili. Ďalší návrh. M. Mesiarik, poslanec: Dajte hlasovať o tom, že Národná rada prideľuje predmetný návrh zákona Výboru Národnej rady Slovenskej republiky pre sociálne veci a bývanie, ústavnoprávnemu výboru, Výboru Národnej rady pre financie, rozpočet a menu, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre zdravotníctvo s termínom, aby ho prerokovali výbory do 7. mája a poverený gestorský výbor, výbor pre sociálne veci a bývanie do 10. mája.
Glváč, Martin, podpredseda NR SR (2019-09-20):
Ďakujem. Pani spravodajkyňa? Nie. Prerušujem rokovanie o tomto bode programu. Nasledujúcim bodom programu, ale najprv si pozriem prítomnosť. Pán poslanec Beblavý je neprítomný, takže presúvame na koniec. Ďalší bod by mal byť bod, tlač 1646. Pani poslankyňa Petrík? Neprítomná. Ďalšia dvojica, navrhovateľom pán poslanec Žarnay, je prítomný, a pán poslanec Poliačik, neprítomný. Takže presúvam. (Reakcia z pléna.) Ste poverený výborom? (Reakcia z pléna.) Máte poverenie. (Reakcia z pléna.) Poďme. Myslím si, že keď je všeobecný súhlas (súhlasná reakcia pléna), takže nech sa páči, pán poslanec Žarnay a spravodajca bude pán poslanec Gröhling. Hovoríme o, nasleduje prvé čítanie o návrhu poslanca Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov. Návrh zákona má tlač 1619, návrh na jeho pridelenie na prerokovanie výborom je v rozhodnutí 1722. Nech sa páči, pán poslanec. [Rokovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 1619.]
Grendel, Gábor, podpredseda NR SR (2022-02-11):
Chcete reagovať, pán poslanec? Nie. Takže vyhlasujem rozpravu za skončenú. Záverečné slovo, pán navrhovateľ? Takisto nie. Pán spravodajca? Tiež nie. Prerušujem rokovanie o tomto bode programu a prerušujem schôdzu Národnej rady do utorka do deviatej hodiny ráno. (Prerušenie rokovania o 14.02 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 105
Stančík, Andrej, poslanec NR SR (2020-07-07):
Ďakujem za slovo. Pán Kazda, vám ďakujem za takýto teoretický, (rečník si odkašľal), pardon, takúto teoretickú argumentáciu. Ja takisto súhlasím s vami a v tomto aj teda s pánom Friedmanom, že ak chceme naozaj teraz pomôcť tým podnikateľom, tak namiesto dotácií rôznych a grantov, ktoré môžu ten trh ešte kriviť, tak pomáhame tým najlepším možným spôsobom, tým, že im ušetríme naozaj zbytočné náklady a zbytočnú byrokraciu, ktorá ich v podnikaní len spomaľuje a robí a hádže im tie polená pod nohy. Takže ďakujem veľmi pekne.
Hrušovský, Pavol, predseda NR SR (2011-12-01):
Otváram rozpravu v treťom čítaní , páni poslanci. Keďže zákon prerokovávame v treťom čítaní, nemusíme o skrátenom konaní, nemusíme hlasovať o prerokovaní zákona v treťom čítaní. Pýtam sa, či sa chce niekto prihlásiť do rozpravy? Nie. Vyhlasujem rozpravu za skončenú.
Jurinová, Erika, podpredsedníčka NR SR (2015-05-06):
S reakciou pani poslankyňa Nicholsonová.
Číž, Miroslav, podpredseda NR SR (2015-06-17):
S reakciou pán poslanec Lipšic.
Laurenčík, Milan, podpredseda NR SR (2021-12-03):
Pán minister, dôrazne vás žiadam, aby ste sa nevyjadrovali takto expresívne, lebo preruším schôdzu. (Reakcie z pléna.)
S. Janiš, poslanec: (2009-11-03):
Pani kolegyňa Belásová, ja som niečo vravel o zatepľovaní? Vy ste si asi vytiahli iný lístok na reakciu. No tak mýliť sa je ľudské, skúste hrabať niečo iné. Ja som o zatepľovaní nepovedal ani bodku, ani čiarku. Pani kolegyňa Vaľová, že sa na mňa nenahneváte, ak na vašu reakciu na diaľnice nebudem reagovať. Že sa na mňa nenahneváte, ak vy a diaľnice, že nebudem reagovať. Ale v jednom si vás vážim, že dali ste mi za pravdu svojím hlasovaním v sociálnom výbore, keď ste nechceli poslanecké prieskumy do sociálnych podnikov. Dali ste mi za pravdu, že vami zriadené pilotné sociálne podniky je obyčajný tunel. Vy svojím hlasovaním vo výbore. Pán kolega Petrák, chýba vám bodka. Tú bodku dáte vy. Článok IV ústavy si vkomponujete do ústavy vy. To od nás nečakajte. My sme boli na tej strane barikády, ktorí sme to z tej ústavy dávali preč. Vy ste boli na tej strane barikády, ktorá to tam natlačila a držala do poslednej chvíle zubami-nechtami. Pani Gabániová, stav spoločnosti je katastrofálny. Citoval som vás. Súhlasím s vami. Máte pravdu. Ja som to tiež povedal. Rovná daň je katastrofálna, pani kolegyňa, a prečo ste ju za štyri roky nezmenili? Štyri roky vládnete a na konci vládnutia poviete, že rovná daň je zlá. Veď vy ste normálne v priamom prenose usvedčili túto vládu a jej predsedu z impotentnosti. Za štyri roky ste nedokázali zmeniť daňový zákon. To je taký problém? (Potlesk.)
Takáč, Richard, poslanec NR SR (2020-07-23):
Ďakujem veľmi pekne za slovo. Pán minister, vy ste sa tu na nás obrátili, na túto stranu, a ste tak začali na nás vykrikovať, že sa vám nevieme pozrieť do očí, a myslím si, že ste mohli zachytiť, že viacerí z nás, a myslím si, aj ja môžem tak ako povedať, ja sa vám pozriem vždy a nemám problém sa vám pozrieť do očí. Ja nepoznám žiadneho Kočnera a tých ďalších, v živote som sa s tými ľuďmi nestretol, nepoznám, neviem, kto to je a tak ďalej. A ja si, ja si, pán minister, od vás takéto slová vyprosím.
Přidal, Alojz, poslanec NR SR (2011-05-18):
Vážený pán podpredseda Národnej rady, vážený pán podpredseda vlády, vážení páni poslanci, Výbor Národnej rady Slovenskej republiky pre hospodárstvo, výstavbu a dopravu ako gestorský výbor podáva spoločnú správu k predmetnému vládnemu návrhu zákona. Chcem konštatovať, že Národná rada Slovenskej republiky uznesením z 23. marca 2011 č. 350 pridelila predmetný návrh zákona na prerokovanie Ústavnoprávnemu výboru Národnej rady, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie. Tieto výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením z 3. mája 2011 č. 176, Výbor Národnej rady Slovenskej republiky pre hospodárstvo, výstavbu a dopravu uznesením z 5. mája 2011 č. 113 a Výbor Národnej rady pre pôdohospodárstvo a životné prostredie uznesením z 12. mája 2011 č. 77. V časti IV spoločnej správy je 10 pozmeňujúcich a doplňujúcich návrhov, čiže tú správu máte k dispozícii, nebudem ich čítať, sú tam tieto pozmeňujúce návrhy uvedené a gestorský výbor odporúča hlasovať o pozmeňujúcich a doplňujúcich návrhov o bodoch 1 až 10 spoločne s odporúčaním schváliť. Gestorský výbor na základe stanovísk výborov k predmetnému návrhu zákona odporúča Národnej rade Slovenskej republiky vládny návrh zákona o podpore energeticky a environmentálne úsporných motorových vozidiel a o zmene a doplnení niektorých zákonov schváliť v znení už spomenutých schválených pozmeňujúcich a doplňujúcich návrhov, ktoré sú uvedené v spoločnej správe. Pán predsedajúci, skončil som, prosím, otvorte rozpravu.
Šimko, Igor, poslanec NR SR (2024-02-13):
Vážený pán predsedajúci, vážení páni poslanci, pani poslankyňa, predkladám vám spoločnú správu tlače 134a Výboru Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 57/2018 o regionálnej investičnej pomoci a o zmene a doplnení niektorých zákonov v znení neskorších predpisov, tlač 134, v druhom čítaní. Národná rada Slovenskej republiky uznesením č. 133 z 15. januára 2024 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona, § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 48 z 13. februára 2024, výbor pre hospodárske záležitosti uznesením č. 28 z 13. februára 2024. Z uznesení výborov Národnej rady Slovenskej republiky uvedených pod bodom III tejto spoločnej správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov, tlač č. 134, schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 31 z 13. februára 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2019-05-14):
Pán poslanec Blaha.
Vášáryová, Magdaléna, poslankyňa NR SR (2015-05-07):
Ďakujem pekne, pán minister, oceňujem, že ste si naštudovali nejaké veci. Áno, tá knižnica má 100-tisíc zväzkov a ten archív je kompletovaný od stredoveku. Tu ide o to, že vlastne vaši pracovníci vôbec nebrali do úvahy uznesenie Vedeckej archívnej rady, napríklad. Vôbec to nerešpektovali. To znamená, my sme sa dostali k zákonu, ktorý bez náhrady má zrušiť Archív mesta Bratislavy. Uznajte, že tam sme museli začať reagovať. Poznám ten pozmeňovací návrh z 30. apríla, ktorý teda tiež vznikol asi pod určitým tlakom, ktorý sme urobili, ale čo to znamená, keby teda to zostalo tak. Ináč vítam to, že teda by sa o tom hlasovalo až v septembri, keď sa mesto rozhodne. Ja som za to, aby sa konečne mesto rozhodlo, pretože nechcem, aby Bratislava bola jediné hlavné mesto Európskej únie, ktoré nebude mať svoj archív. A pritom my ho máme 900-ročný. No tak už o čom? Iná vec je, samozrejme, poznám tú škôlku, mám vždy problém ju nájsť, bola som tam aj teraz znovu, poznám to, je to nedôstojné, je to dehonestujúce, je to absolútny obraz nášho vzťahu k tomu. Ale moja doplňujúca otázka teda je, že budete teda čakať na rozhodnutie mesta do septembra, áno, aby ste, chcem to potvrdiť, hej, aby sa mesto rozhodlo, či si zoberie. Chcem pripomenúť, pán minister, že v roku 2007 som sa snažila pripraviť zákon, ktorý by tie historické časti archívov minimálne prehlásil za kultúrnu hodnotu a prešli by pod ministerstvo kultúry, lebo tak by to asi malo... (Prerušenie vystúpenia časomerom.)
Poliačik, Martin, poslanec NR SR (2014-11-10):
Ďakujem veľmi pekne za všetky reakcie. Ja na záver môžem povedať len jediné. Pre mňa svet bez nádeje nedáva zmysel. Už nie som naivný, ale stále som optimistom, lebo ja neviem inak fungovať. A ak sa mi už prihodilo, že som skončil v politike, tak ak už nedokážem práve teraz meniť veci na lepšie, tak si myslím, že je povinnosťou minimálne hovoriť o tom, že to lepšie môže byť. A ak poznám cestu, ako sa k tomu dostať, tak je mojou povinnosťou povedať, ako sa to dá spraviť. A ja nevravím, že to dokážem spraviť ja, nevravím, že to dokážeme spraviť dnes, ale myslím si, že tá výzva, ktorú som dal, by mohla byť k tomu prvým krokom, že keď už nedostaneme tie materiály a priame dôkazy, tak sa nám minimálne začne hromadiť benchmark, že budeme vedieť, ako sa to robí inde, že budeme mať pri každom tom cétečku štyri nemocnice a pri nich sumy, za ktoré to kúpili (Salzburg, Viedeň, Paríž, Praha) a že pri tých ultrazvukoch budeme mať v Rožňave, v Nitre, v Košiciach, v Bratislave na gynde, na urológii, pri každom jednom type tri-štyri ambulancie a budeme vedieť, že to kúpili za 50-tisíc až 70-tisíc a potom tých 114-tisíc v tej trenčianskej nemocnici začne trčať a nebude jediné. Ďakujem.
Pčolinský, Peter, podpredseda NR SR (2022-11-09):
Ďakujem pekne, pán minister. Dávam teraz slovo spravodajcovi z výboru pre pôdohospodárstvo a životné prostredie, poslancovi Jánovi Szőllősovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
B. Bugár, podpredseda NR SR: (2005-09-22):
Ale predtým ešte dám slovo spoločnej spravodajkyni z výboru pre zdravotníctvo pani poslankyni Márii Majdovej. Nech sa páči. M. Majdová, poslankyňa: Ďakujem za slovo, pán predsedajúci. Panie poslankyne, páni poslanci, dovoľte, aby som ako poverený spravodajca predniesla spoločnú správu výborov. Národná rada Slovenskej republiky uznesením č. 1693 z 23. júna 2005 po prerokovaní predmetného vládneho návrhu zákona v prvom čítaní rozhodla, že predmetný návrh zákona prerokuje v druhom čítaní, a pridelila ho výborom: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre verejnú správu, výboru pre životné prostredie a ochranu prírody a výboru pre zdravotníctvo. Zároveň určila ako gestorský výbor pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov. Ústavnoprávny výbor prerokoval predmetný návrh zákona, neprijal platné uznesenie. Výbor pre financie, rozpočet a menu taktiež prerokoval návrh zákona a odporučil ho schváliť s pozmeňujúcimi a doplňujúcimi návrhmi. Výbor pre hospodárstvo, privatizáciu a podnikanie prerokoval predmetný návrh zákona 7. septembra 2005 a odporučil ho schváliť so zmenami a doplnkami. Výbor pre životné prostredie prerokoval predmetný návrh zákona, odporučil ho schváliť s jednou pripomienkou. Výbor pre verejnú správu predmetný návrh zákona neprerokoval, pretože nebol uznášaniaschopný. Výbor Národnej rady pre zdravotníctvo prerokoval návrh zákona 6. septembra a odporučil ho schváliť so zmenami a doplnkami. Gestorský výbor na základe stanovísk výborov k predmetnému návrhu zákona vyjadrených v ich uzneseniach odporúča Národnej rade návrh zákona schváliť s odporúčanými pozmeňujúcimi a doplňujúcimi návrhmi. Zároveň ma výbor poveril ako spoločnú spravodajkyňu v súlade s príslušnými ustanoveniami rokovacieho poriadku, aby som predniesla túto spoločnú správu. To je všetko, pán predsedajúci, otvorte, prosím, rozpravu.
V. Veteška, podpredseda NR SR: (2006-12-14):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási do rozpravy? Prvý a posledný pán poslanec Halecký. Nech sa páči. Končím možnosť podania ďalších prihlášok do rozpravy. Pán poslanec Halecký.
P. Hrušovský, predseda NR SR: (2003-02-25):
(Hlasovanie.) Prítomných je 112 poslancov, za návrh 99, proti 8, zdržalo sa 5. Konštatujem, že návrh sme schválili. Ďalší návrh.
B. Bugár, podpredseda NR SR: (2006-01-31):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Pristúpime k prvému čítaniu o návrhu poslankyne Národnej rady Slovenskej republiky Ľubice Navrátilovej na vydanie zákona, ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1441). Pani poslankyňa, nech sa páči, môžete uviesť návrh zákona. Ľ. Navrátilová, poslankyňa: Ďakujem za slovo, pán predsedajúci. Vážené pani poslankyne, vážení páni poslanci, uchádzam sa u vás o podporu za kratučkú novelu zákona č. 581/2004 Z. z. o zdravotných poisťovniach, ktorú navrhujem z toho dôvodu, že súčasná právna úprava neobsahuje povinnosť zdravotnej poisťovne účelne, efektívne a hospodárne vynakladať finančné prostriedky na iné účely, ako je nákup zdravotnej starostlivosti. Druhá vec, ktorá absentuje v zákone, je limit výdavkov na iné účely, ako je nákup zdravotnej starostlivosti, pričom ešte do transformácie zdravotných poisťovní na akciové spoločnosti v rámci reformy zdravotníctva boli správne výdavky obmedzené hranicou 4 % vybraného poistného. Dôsledkom je stav, v ktorom obmedzené a objektívne nedostatočné finančné zdroje vo verejnom zdravotnom poistení sú v značnom rozsahu legálne využívané na iné účely, než sú primárne určené, t. j. na nákup zdravotnej starostlivosti. Mohla by som tuná ilustrovať, ako vzrastajú výdavky na iné účely, ako je nákup zdravotnej starostlivosti v dvoch štátnych poisťovniach, ale nechcem vás zdržovať týmito údajmi. Ale naozaj poukážem na to, že nie je náhoda, že najväčšie čiastky v objeme stoviek miliónov korún stále tečú do diskutabilných projektov v oblasti informačných technológií. Ako to vyzerá v súkromných zdravotných poisťovniach, vôbec nie je známe, ale je oprávnená obava, že nekontrolovateľné výdavky na iné účely, ako sú úhrady na poskytnutú zdravotnú starostlivosť, budú ešte vyššie, ako sú v štátnych akciových spoločnostiach. Druhá vec, na ktorú chcem poukázať, je, že z poistného sa tiež v rozsahu stoviek miliónov financuje bujnejúca administratíva v rezorte zdravotníctva, konkrétne napr. v Úrade pre dohľad nad zdravotnou starostlivosťou. Jeho vznik má za následok zvýšenie zamestnancov v administratíve, a poprosím o pozornosť, o 250 úradníkov viac, ako keď jeho súčasné funkcie zabezpečovali iné inštitúcie. Navrhovanou úpravou mienim nielen zabezpečiť primeranú hranicu pre správne výdavky, ale aj umožniť postih zdravotnej poisťovne v prípade nehospodárneho nakladania s verejnými prostriedkami. Ďakujem.
Pčolinský, Peter, podpredseda NR SR (2023-05-18):
Prezentujeme sa hlasujeme. (Hlasovanie.) Prítomných 138, za 87, proti nikto, zdržalo sa 49, nehlasovali 2. Tento návrh prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie, nech sa páči, pán spravodajca.
Mizík, Stanislav, poslanec NR SR (2021-06-17):
Ďakujem za slovo. Dovolím si ťa doplniť. Tuším si na niečo zabudol, keď si hovoril o zahraničí. Ozbrojení občania v mnohých prípadoch ochránili svoje štvrte a obchody pred teroristickými výpalníkmi z hnutia Black Lives Matter. Nebolo to tak dávno. Isto sa pamätá každý, ako horeli aj celé štvrte. No, žiaľ, futbalisti si na ich počesť pokľakávajú. A ešte jedna vec. Čo by bez zbraní robili posledné zvyšky bielych farmárov v Južnej Afrike? Však by ich požrali aj levy, aj kriminálnici domorodci. Ďakujem.
F. Mikloško, poslanec: (2002-04-10):
Po ďalšie, všetci povedali, že diplomacia zlyhala. Ona nielen zlyhala, ale aj zlyhá, pretože v Maďarsku prebiehajú voľby, bude sa ustanovovať zrejme nová vláda, ale to nie je náš problém, a jednoducho už sa nič do konca júna nevyjedná. To zase už tí, ktorí sú jeden deň v politike, by mohli vedieť. KDH v tejto situácii podalo návrh zákona, ktorý je od tej chvíle, keď sem na Slovensko prišlo to echo o tom, že takýto zákon sa príjme v Maďarsku, a potom, čo zlyhala teda diplomacia, prakticky už jediným možným riešením, ako nejako korigovať účinky tohto zákona a jediným možným pokojným vecným riešením ako nevyvolať na Slovensku emócie. Ja by som len rád pripomenul, či nevadí niektorým ľuďom, že na južnom území môže vzniknúť napätie z toho, že niektoré maďarské deti budú dostávať viac peňazí na školné ako slovenské, v tejto ekonomickej situácii, či toto nebude zárodok nejakého nového sporu a nových závistí a nových nenávistí. A preto nejakým spôsobom hľadáme riešenie a boli by sme radi, keby táto ctená snemovňa to posunula, lebo toto už je jediné možné miesto, kde sa môže vytvoriť ešte aká taká diskusia. Ďakujem.
Šrobová, Veronika, poslankyňa NR SR (2024-01-17):
Ďakujem za slovo, pán predsedajúci, a ďakujem, pán kolega Šmilňák, za vaše ľudské vystúpenie a je vidieť, že ste naozaj v kontakte s občanmi a tlmočíte tú ich frustráciu a strach z toho, čo sa deje a čo sa aj my snažíme zastaviť. Spomínali ste, že prijatie tejto novely môže priniesť dokonca rozvrat spoločnosti a jednou z dôležitých zásad teórie tvorby práva, ktoré je skráteným legislatívnym konaním porušované, je zásada stability práva. Požiadavka stability právnych noriem znamená, že právne normy nemajú byť menené náhodne a účelovo. A ja som teda veľmi rada, že aj vy hovoríte o obavách bežných ľudí na Slovensku z prijatia tejto novely, a zároveň som rada, že každý týždeň sa k nám v protestoch pridávajú ďalší a ďalší občania a ďalšie mestá. Spoločne sme to zažili v Žiline minulý týždeň, aká to je sila, a touto cestou chcem pozvať všetkých ľudí, ktorým záleží na lepšom živote na Slovensku na námestia zajtra 18. januára o 18.00 hod. Vieme, že vás je veľa, ktorým na tom záleží, takže my nikam neodchádzame. A ešte raz ďakujem, pán Šmilňák, za vaše silné vystúpenie. (Potlesk.)
B. Bugár, podpredseda NR SR: (2005-12-13):
Ľ. Navrátilová, poslankyňa: Ďakujem za slovo. Pán kolega Horváth, toto nie je fér, toto naozaj nie je voči nám fér. Ja si myslím, že celý ten problém, ktorý tuná vznikol, vyplýva z toho, že ministerstvo práce bolo predchádzajúcim ministrom dotlačené do niečoho, s čím nesúhlasilo. Lenže mali sme dosť času na prerokovanie týchto pripomienok vo výboroch. Predložiť nám to dnes, ja nebudem používať ani demagógiu, ani ostré slová, je to ale napriek tomu opovážlivosť. Myslíš si, že niektorí z týchto poslancov, ak budú dnes hlasovať, vrátane tvojich kolegov budú vedieť, o čom hlasujú? Nebudú vedieť, o čom hlasujú. Pani ministerka sľúbila, že tieto praktiky nebudú pokračovať. Ja ju chápem, že to sú ešte doznievajúce problémy, ktoré zdedila po ministrovi Kaníkovi. Napriek tomu si myslím, že inšpekcia práce je o bezpečnosti, je o zdraví a je o inšpektoroch. A pokiaľ my nebudeme vedieť, že je to dobre nastavené, je absolútny hazard prijať takéto pozmeňujúce návrhy. Ja sama mám problém s tým textom, ktorý je tuná, a nie s tým, čo si ty teraz predložil, lebo o tom netuším, koľko je tam mín. Prosím ťa pekne, stiahni to. Ďakujem. (Potlesk.)